Feasibility Study v0.1

e-ViVa

Μέλη ομάδας:

Σταύρος Αλεξίου 1059680 5ο έτος σπουδών  
Ιωάννης Κόλλιας 1064886 5ο έτος σπουδών

Χαράλαμπος Παππάς 1053359 4ο έτος σπουδών

Editor: Σταύρος Αλεξίου

Contributor: -

Peer-Reviewer: Ιωάννης Κόλλιας, Χαράλαμπος Παππάς

Μελέτη Εφικτότητας

Η σημερινή εποχή χαρακτηρίζεται από την δυνατότητα των ανθρώπων να ανταλλάσσουν και να μεταφέρουν πληροφορίες ελεύθερα και να έχουν άμεση πρόσβαση σε γνώσεις που θα ήταν δύσκολο ή αδύνατο να βρεθούν στο παρελθόν σε καθορισμένα χρονικά πλαίσια. Αποτέλεσμα αυτού είναι και η ραγδαία εξέλιξη της τεχνολογίας των κινητών συσκευών η οποία δημιούργησε την ανάγκη για μια μεγάλη ποικιλία εφαρμογών με σκοπό την κάλυψη των αναγκών κάθε χρήστη. Έτσι, με σκοπό να συμβάλλουμε ανάγκη αυτή, αποφασίσαμε να δημιουργήσουμε μια έξυπνη εφαρμογή κρατήσεων, με όνομα «e-ViVa», κατά την οποία ένας τουρίστας θα μπορεί να καλύψει όλες τις ανάγκες του σε πολύ σύντομο χρονικό διάστημα. Διεξάγαμε , λοιπόν, την παρούσα έρευνα με σκοπό να προσδιορίσουμε την εφικτότητα μιας εφαρμογής τέτοιων διαστάσεων.

Ένα ερώτημα που ενδεχομένως να απασχολήσει το ευρύτερο κοινό, είναι «Γιατί δεν έχει υλοποιηθεί ακόμα μια τέτοιου είδους εφαρμογή;». Είμαστε βέβαιοι πως ήδη έχετε επινοήσει αρκετές απαντήσεις, με κάποιες από αυτές να είναι αρκετά σύνθετες, στην πραγματικότητα όμως η απάντηση στην ερώτηση αυτή πολύ απλή. Ο ανταγωνισμός. Μπορεί να μην φαντάζει ιδιαίτερα σημαντικό πρόβλημα, αλλά αρκεί να σκεφτείτε ένα πράγμα. Για ποιον λόγο ένας οποιοσδήποτε χρήστης, να προτιμήσει την δική μας εφαρμογή, η οποία περιέχει σχεδόν κάθε είδος κράτησης που θα μπορούσε να πραγματοποιήσει, από το να προτιμήσει μια από τις πιο δημοφιλής και πετυχημένες εφαρμογές όπως η «SkyScanner» για το παράδειγμα της κράτησης αεροπορικών εισιτηρίων;

Θα πρέπει να παρουσιάσουμε, συνεπώς, στους μελλοντικούς χρήστες της εφαρμογής μας τα πλεονεκτήματα χρήσης της έναντι οποιασδήποτε άλλης, προβάλλοντας πως η κύρια μέριμνα της «e-ViVa» είναι η απλοποίηση της διαδικασίας οποιασδήποτε κράτησης στον μέγιστο δυνατό βαθμό. Κατά το πέρας υλοποίησης της εφαρμογής μας, πρόκειται να θεσπίσουμε μια δοκιμαστική περίοδο στην οποία η «e-ViVa» θα είναι διαθέσιμη προς λήψη για τους χρήστες «Android» αλλά και «iOS», με σκοπό την πρώτη επαφή τους με το περιβάλλον της εφαρμογής. Το βασικότερο, ίσως, από όλα τα παραπάνω, είναι ότι ο κάθε χρήστης θα είναι ελεύθερος να αφήσει οποιοδήποτε σχόλιο επιθυμεί σχετικά με την εμπειρία του, με στόχο την βελτιστοποίηση της εφαρμογής σε βαθμό μέγιστο δυνατό αλλά και την προσπάθεια για ποιοτική παροχή υπηρεσιών προς το καταναλωτικό κοινό.