Project Description v0.2

e-ViVa

Μέλη ομάδας:

Σταύρος Αλεξίου 1059680 5ο έτος σπουδών  
Ιωάννης Κόλλιας 1064886 5ο έτος σπουδών

Χαράλαμπος Παππάς 1053359 4ο έτος σπουδών



Editor: Σταύρος Αλεξίου

Contributor: -

Peer-Reviewer: Ιωάννης Κόλλιας, Χαράλαμπος Παππάς

# Περιγραφή της Ιδέας


Η κεντρική ιδέα είναι η δημιουργία μιας καινοτόμου εφαρμογής κρατήσεων (e-ViVa) η οποία θα μπορεί να καλύψει όλες τις ανάγκες ενός τουρίστα στην εκάστοτε τοποθεσία του, με τη χρήση κινητής συσκευής. Ο χρήστης για να χρησιμοποιήσει την εφαρμογή, απαιτείται να είναι κάτοχος λογαριασμού, με τον οποίο έχει πρόσβαση, ειδάλλως έχει τη δυνατότητα να δημιουργήσει έναν. Η ουσία είναι μέσω μιας εφαρμογής να μπορεί να πραγματοποιεί κρατήσεις οποιασδήποτε κατηγορίας επιθυμεί, *<Διαμονή>, <Πτήσεις>, <Εστίαση>, <Διασκέδαση>, <Μεταφορές>* ή ό,τι άλλο.

Αρχικά, χρήστης είναι ελεύθερος να αναζητήσει οποιοδήποτε είδος κράτησης τον ενδιαφέρει, μέσω των υποκατηγοριών που παρέχονται στο <*drop-down menu*> κατά την επιλογή της κύριας κατηγορίας. *π.χ Διαμονή -> Air-bnb (Εικόνα 1)*. Απαιτείται, επιπλέον, η εισαγωγή τοποθεσίας (σε επόμενη οθόνη) *(Εικόνα 2)*, για να μεταφερθεί στη συνέχεια στην οθόνη των αποτελεσμάτων, από όπου και θα επιλέξει να πραγματοποιήσει την κράτηση *(Εικόνα 3)*.

Προς διευκόλυνση του χρήστη, στην αρχική οθόνη της εφαρμογής, υπάρχει πλαίσιο <*Γρήγορης Αναζήτησης*> (ή αλλιώς *<Quick Search>*). Το μόνο που χρειάζεται είναι να εισάγει σε μορφή πρότασης τις βασικές λεπτομέρειες της κράτησης που επιθυμεί να πραγματοποιήσει. Το σύστημα διαθέτει κατάλληλους αλγόριθμους ανάκτησης για την γρήγορη και ακριβή εύρεση αποτελεσμάτων. Κατά την ολοκλήρωση της διαδικασίας (στο υπόβαθρο) μεταφέρεται στην οθόνη των αποτελεσμάτων για την αλληλεπίδρασή του με αυτά.

Εικόνα 2



Εικόνα 1

Ο τελευταίος τρόπος να πραγματοποιήσει μια κράτηση είναι μέσω της περιήγησης στις <*Προτάσεις*> (ή αλλιώς *<Suggestions>*) για δραστηριότητες κοντά του *(Εικόνα 4)*. Στην αρχική οθόνη, και πάλι, της εφαρμογής βρίσκεται διαδραστικός χάρτης με την τοποθεσία του χρήστη, ενώ γύρω του και σε προκαθορισμένη ακτίνα προβάλλονται διαθέσιμες δραστηριότητες για εξερεύνηση. Επιλέγοντας, αυτή τη φορά, μια δραστηριότητα, μεταφέρεται αυτόματα στην σελίδα του παρόχου για την ολοκλήρωση της κράτησης, παραλείποντας την οθόνη επιλογής τοποθεσίας.

Για την εξυπηρέτηση των σκοπών της εφαρμογής, έχει δημιουργηθεί κατάλληλο Σύστημα Διαχείρισης Δεδομένων Μεγάλου Όγκου, του οποίου τα δεδομένα είναι προσβάσιμα από την εφαρμογή με την προσθήκη κατάλληλων φίλτρων σε κάθε περίπτωση αναζήτησης μέσω των οθονών της εφαρμογής (π.χ. εισαχθείσα τοποθεσία *<Εικόνα 2>* και κατηγορία κράτησης *<Εικόνα 1>* μπορούν να αποτελέσουν κάποιο είδος φίλτρου).

Εικόνα 4

Εικόνα 3

Σε περίπτωση που ο χρήστης θέλει να αποθηκεύσει μια κράτηση για μελλοντικό σκοπό ή/και να παρακολουθεί μια άλλη την οποία έχει ήδη πραγματοποιήσει, η εφαρμογή συνιστά την επισύναψή της στον χώρο των *<Αγαπημένων>* (ή αλλιώς *<Favorites>, <Εικόνα 5>*) και *<Οι Κρατήσεις μου> (*ή αλλιώς *<My Reservations>, <Εικόνα 6>)* αντίστοιχα. Με αυτόν τον τρόπο μπορεί ανά πάσα στιγμή να προσθέσει/αφαιρέσει κρατήσεις από την κατηγορία αυτή ή να προβεί σε τροποποίηση στοιχείων μιας ήδη καταχωρημένης. Επιπλέον, μπορεί να δέχεται ειδοποιήσεις σχετικά με την πορεία της τρέχουσας κράτησής του, ενώ στην περίπτωση προβλήματος ενημερώνεται άμεσα για το αν θα πρέπει να ματαιωθεί ή να μεταφερθεί σε άλλη ημερομηνία.

Στην τοποθεσία “Forums” παρέχεται πληροφορία σχετική με τις εντυπώσεις άλλων χρηστών, από εμπειρίες σε προορισμούς που έχουν επισκεφθεί, ενώ ο ίδιος είναι πάντα ελεύθερος να εκφράσει την άποψη του για οποιαδήποτε κράτηση σε ειδικά διαμορφωμένο χώρο συζήτησης.





Φυσικά, ο χρήστης μπορεί να διαμορφώσει το προφίλ του όπως αυτός επιθυμεί και να επεξεργαστεί ανά πάσα στιγμή τα στοιχεία του λογαριασμού του *(Εικόνα 6)*. Στο κάτω μέρος της οθόνης και δεξιά βρίσκεται η λειτουργία *<Ρυθμίσεις Λογαριασμού> (ή αλλιώς <Account Settings>)*, όπου παρέχεται η δυνατότητα στον χρήστη να διαβάσει την πολιτική και τους όρους χρήσης της εφαρμογής, να κάνει τροποποίηση στον λογαριασμό μίσθωσης, αλλαγή κωδικού και email. Στον ίδιο χώρο και στην κατηγορία *<About>* μπορεί να βρει χρήσιμες πληροφορίες σχετικά με τις λειτουργίες της εφαρμογής. Τέλος, στην κατηγορία *<My Reservations>*, όπως αναφέρθηκε παραπάνω ο χρήστης διαχειρίζεται ελεύθερα τις κρατήσεις του.


Εικόνα 6

Εικόνα 5

Τέλος, κατά την πραγματοποίηση μιας κράτησης ο χρήστης θα λαμβάνει μοναδικό κωδικό επαλήθευσης αλλά και μήνυμα επιβεβαίωσης με τα αναλυτικά δεδομένα της κράτησης, ενώ θα ενημερώνεται με μήνυμα ηλεκτρονικού ταχυδρομείου (ή μέσω της εφαρμογής) αν πλησιάζει η προθεσμία στην οποία έχει αυτή ορισθεί.

*Για την καλύτερη κατανόηση της εφαρμογής, παρακάτω, παραθέτουμε μια βασική ροή για την εκτέλεση μιας κράτησης για διαμονή, με σειρά από αριστερά προς τα δεξιά και από πάνω προς τα κάτω:*





…ενώ η ακόλουθη, αποτελεί μια άλλη βασική ροή για την εκτέλεση μιας κράτησης για αεροπορικά, με σειρά από τα αριστερά προς τα δεξιά:

